google/wiki40b huggingface dataset:
Brød

Brød er en matvare bakt av mel fra en eller flere kornsorter. 
Brød har vært en viktig og næringsrik del av kostholdet siden begynnelsen på jordbrukssamfunnet. Opprinnelig ble melet blandet med vann og stekt i glør eller på hete steiner som uhevet brød. Eksempler fra i dag er flatbrød og knekkebrød. Fra arkeologiske funn bl.a. i Egypt vet man at man allerede for 5000 år siden også hadde kjennskap til hevet brød. 
Brød lages i en rekke varianter, alt fra helt lyst (også kalt loff) til grovt. Kneippbrød er det mest bakte brødet i Norge. Jo grovere brødet er desto rikere blir brødet på kostfiber, mineraler og vitaminer. Brød regnes for grovt når minst 50 % eller mer av melmengden er sammalt mel eller hele korn.
Vanlige tilsetninger i brød er diverse frø, som sesamfrø eller solsikkefrø.
Brød kan enten spises som det er, ofte som tilbehør til varme retter, eller skjæres i skiver og smøres som smørbrød med pålegg. Blant annet i Frankrike er det vanlig å spise brød der pålegget (for eksempel modnet ost) spises separat i annenhver bit, men i Skandinavia er det vanlig å skjære pålegget i tynne skiver og legge det oppå.
Røyken

Historie

Røyken kommune ble opprettet i 1837 i forbindelse med formannskapslovene, med utgangspunkt i Røyken prestegjeld. Folkemengden i 1835 var 1814 og i 1845 var det 1982 innbyggere i kommunen.
Kommunegrensene har vært så å si uforandret siden etableringen, med unntak av boligfeltet Rødsåsen med ca 70 innbyggere som ble overført til Asker kommune 1.1.1996.

Kommunereformen

I forbindelse med kommunereformen har Røyken kommune inngått avtale med Asker og Hurum kommuner om sammenslåing. Den nye kommunen skal hete Asker, administrasjonssted vil være i Asker, og sammenslåing er vedtatt til 1. januar 2020. Den nye kommunen vil få drøyt 90 000 innbyggere og bli den 6. største i innbyggertall (med dagens kommuner).
Torsdag den 16. juni 2016 vedtok kommunestyret i Røyken å søke om en sammenslåing med Asker og Hurum med 24 stemmer for (H, V, FrP, KrF og Ap) og 3 mot (MDG og SV).
Samtidig vil Nye Asker bli en del av den nye (kontroversielle) regionen Viken som inneholder de tidlige re fylkene Buskerud, Akershus og Østfold.

Utdanning

Kommunen har en rekke skoler. Røykens barneskoler omfatter Bødalen oppvekstsenter (Sydskogen skole og Torvbråten skole), Frydenlund skole, Hyggen oppvekstsenter, Midtbygda skole, Slemmestad og Nærsnes oppvekstsenter (Nærsnes skole og Slemmestad barneskole) og Spikkestad barneskole. 
Røykens ungdomsskoler omfatter skolene Fagertun alternative opplæringssted, Røyken ungdomsskole, Slemmestad ungdomsskole og Spikkestad ungdomsskole.
Viderergående opplæring fåes på Røyken videregående skole, samt skoler i Drammen.

Nærlingsliv

Røyken har i all hovedsak mindre næringsvirksomheter. Tidligere var Norcems sementanlegg på Slemmestad en av de større næringsvirksomhetene. Landbruk er det fortsatt endel av i Røyken. Follestad Næringspark langs E 134 er fortsatt under utbygging, og har gitt muligheter for etablering av mellomstore bedrifter.
Oslo Kontrollsentral, som har ansvar for det kontrollerte luftrommet over Øst-Norge, ligger i Røyken.

Aktiviteter

Det er flere badestrender i kommunen, og rikelige turmuligheter, bl.a. i Kjekstadmarka og Villingstadåsen. Det er etablert kyststi gjennom store deler av Oslofjordsiden av kommunen. Badeplasser både ved Oslofjorden og ved Drammensfjorden. I 2017 åpnet også Røykenbadet; et folkhehelseanlegg på 9000 m^2. Røykenbadet inkluderer flere badebasseng, treningssenter, klatreanlegg, helsebygg og kafeteria.  
Kommunen har et rikt kulturliv og mange frivillige organisasjoner.

Kirker

Røyken prestegjeld har fire langkirker og ett kapell. Røyken kirke er fra 1229 og denne ligger i Klokkegårdsveien, like ved jernbakestasjonen i Røyken. I tillegg finnes Nærsnes kirke i Sundbyveien på Nærsnes fra 1893, Slemmestad kirke i Kirkealeen på Slemmestad fra 1935 og Åros kirke i Hurumveien i Åros som ble bygget i 1903. Slemmestad kapell ligger i Slemmestadveien mellom Bødalen og Slemmestad er et livssynsnøytralt seremoni-rom.
The Kellner-Partington Paper Pulp Co. Ltd.

The Kellner-Partington Paper Pulp Co. Ltd. var et engelsk-norsk industrikonsern, som gjennom det meste av 1900-tallet var Norges største industribedrift. Firmaet ble etablert i Manchester 17. mai 1889 av den engelske industrimannen Edward Partington og den østerrikske vitenskapsmannen Karl Kellner. Formålet var å bygge cellulosefabrikker basert på Kellners metode for produksjon av sulfitcellulose. Partingtons papirfabrikk utenfor Manchester skulle være avtager av cellulosen. 
Den første fabrikken skulle bygges ved Hallein i Østerrike, mens den andre skulle ligge i Skandinavia. Sommeren 1889 kjøpte selskapet Borregaard ved Sarpsborg og høsten 1891 stod første byggetrinn av fabrikken ferdig. Fram til 1905 bygde selskapet dessuten papirfabrikker ved Borregaard og kraftverk i Sarpsfossen.
Direktør ved selskapets anlegg i Sarpsborg var først Oscar Pedersen. Han ble etterfulgt av Nils Pedersen, som styrte bedriften fram til 1923. 
I 1917 ble selskapet overtatt av en gruppe norske eiere med advokat Hjalmar Wessel i spissen. Eierskiftet, eller «hjemkjøpet» ble satt i et nasjonalt lys og relatert til et lignende eierskifte på den andre siden av Sarpsfossen, den norske overtakelse av den tysk-kontrollerte aksjeposten i Hafslund A/S, som fram til 1916 var eid av tyske Schuckert & Co.  Wessel ledet selskapet fram til 1933, da Arne Meidell overtok rollen som generaldirektør. 
Kellner-Partington var fram til 1960-årene Norges største industrikonsern. I løpet av 1970-årene ble det forbigått av Norsk Hydro og på slutten av 1980-årene ble selskapet del av industrikonglomeratet Orkla-Borregaard, nå i Orkla ASA.   
Sulfitcellulose var velegnet til å produsere finpapir, til bruk for bokpapir, i motsetning til sulfatcellulose som var sterkere og velegnet til produksjon av emballasje.
Både Kellner og Partington har i dag gater oppkalt etter seg på Opsund i Sarpsborg.
VM i bandy for kvinner 2004

Bandy-VM 2004 for kvinner ble arrangert i Finland mellom 18. og 22. februar. Det var det første verdensmesterskapet i bandy for kvinner. Fem lag deltok og først ble det spilt en enkeltserie der alle lagene møttes en gang. De fire beste lagene gikk videre til semifinale. Alle kampene var på 2x30 minutter unntatt finalekampen som var på 2 x 45 minutter. Sverige ble verdensmestere etter å ha vunnet sine seks kamper med totalt 52-0.
Harvard Stadium

Liv etter OL

Både før og etter OL er stadionet blitt brukt som hjemmebane til fotballklubben Harvard Crimson football som er fotballaget til Harvard University.
La verità in cimento

Synopsis

Mamud hadde to sønner, en med hans favoritt Damira, en med sultaninnen Rustena. Han hadde byttet ved fødselen, slik at Melindo, i virkeligheten, sønn av Damira, er antatt å være den rettmessige arvingen, noe som Zelim rettmessig var. Når det blir foreslått ekteskapet mellom Melindo og Rosane, arvingen til et annen sultanat, (og faktisk elsket av Zelim), avslører Mamud sannheten. Etter diverse vrier og vendinger, arver Zelim større deler av imperiet, mens Melindo må ta til takke med det mindre riket (Rosane hjemland) og får lov til å gifte seg med den lunefulle prinsesse Rosane. Dette etterlater alle fornøyd.
Salman Khan (pedagog)

Bakgrunn

Khan ble født i New Orleans i Louisiana. Faren er fra Barisal i Bangladesh og moren var fra Kolkata i India. Han vokste opp og ble oppdratt av sin mor i New Orleans, hun hadde flere ulike jobber. Khan gikk på offentlige skoler.
Khan har fire universitetsgrader: BS i matematikk, BS i elektronikk og datavitenskap, MS i elektronikk og datavitenskap fra Massachusetts Institute of Technology og MBA fra Harvard Business School. 
Khan og Khan Academy ble i 2019 tildelt Fyrstinnen av Asturias' pris for internasjonalt samarbeid.
Han er gift med Umaima Marvi, hun er lege.
Etterforskning

Etterforskning er primært en politifaglig disiplin.
Det kan skilles mellom to typer etterforskning; politietterforskning og privat etterforskning. Etterforskning deles tradisjonelt inn i teknisk og taktisk etterforskning. Teknisk etterforskning vil blant annet være det som også ofte kalles kriminalteknikk, men taktisk etterforskning er det de fleste forbinder med ordinær politietterforskning. På mindre steder vil det ofte være de samme polititjenestemennene som jobber med ordenstjeneste som også har ansvaret for med det meste innen etterforskning, mens det i de større distriktene finnes egne etterforskere og etterforskningsavsnitt.
En politietterforsker innhenter spor og opplysninger slik at påtalemyndigheten skal kunne avgjøre om det foreligger en straffbar handling, og om noen kan stilles til strafferettslig ansvar for handlingen. I større etterforskinger er det som regel egne tekniske etterforskere som innhenter og undersøker kriminaltekniske spor, og den taktiske etterforskeren setter disse opplysningene inn i en sammenheng med øvrige opplysninger. Hovedoppgavene til en taktisk etterforsker er å, i samarbeid med påtalemyndigheten, iverksette nye etterforskningskritt, vurdere verdien av informasjon  og utføre ytterligere informasjonsinnhenting. Innhentingen kan skje gjennom såkalte åpne etterforskingsmetoder  (avhør, tips, rundspørring, ransaking, m.v.), eller skjulte etterforskingsmetoder (telefonavlytting, spaning, romavlytting, m.v).

Norge

Alle norske polititjenestemenn har gjennomgått en grunnleggende utdanning i teknisk og taktisk etterforsking. Politihøgskolen har også et betydelig etterudanningsopplegg innen ulike former for teknisk og taktisk etterforskning både for politiutdannende og politijurister
Enkelte byer/politidistrikter har egne etterforskningsavsnitt som jobber spesifikt med områder som narkotika, etterretning, sedelighet, organisert kriminalitet osv. I mindre byer/distrikter jobber de ansatte med alle disse feltene.
Asiamesterskapet i strandhåndball for kvinner

Asiamesterskapet i strandhåndball for kvinner er det offisielle mesterskapet i strandhåndball for asiatiske kvinnelandslag.
Lydisolasjon

Bakgrunn

Det menneskelige øre kan oppfatte lyd i frekvensområdet 20–20000 Hz. Den største følsomhet ligger i området 1000–6000 Hz og avtar mot lavere og høyere frekvenser. Evnen til å høre høye toner avtar med alderen, så barn hører høye toner som voksne kanskje ikke oppfatter, eller de hører høyfrekvent støy bedre enn voksne.
Mesterligaen i fotball for kvinner 2018/19

Mesterligaen i fotball for kvinner 2018/19 var den 18. gang UEFA arrangerte Mesterligaen i fotball for kvinner.
Lyon slo  4–1 i finalen som gikk på Groupama Arena i Budapest. Dette var Lyons fjerde seier på rad. Danske Pernille Harder ble turneringens toppscorer med 8 mål, mens Ada Hegerberg bare scoret 7. 
Turneringen hadde 60 deltagende lag fra 48 av UEFAs 55 medlemsland. Fra Norge stilte LSK Kvinner Fotballklubb, fordi de vant Toppserien 2017, men ble utslått av de senere sølvmedaljister Barcelona i kvartsfinalen med 0–4 tilsammen. Fra Karmøy nådde Avaldsnes Idrettslag 32.-delsfinalen der de tapte 0–5 og 0–2 mot de senere mestere Lyon.
Carlos II i rustning

Motiv

Motivet er den unge Carlos II av Spania (Karl II) med langt, utslått hår iført militært utstyr i form av rustning, ridestøvler, sverd og septer. Rustningen er dekorert med burgunderkorset og en strålende sol. Bak kongen ses et bord som hviler på bronseløver. Ovenpå bordet ligger en hjelm og en hanske. I bakgrunnen, bak en balustrade, skimtes to krigsskip som avfyrer kanoner.

Kongen

Carlos II var den siste habsburger som regjerte i Spania. Han var født med fysiske og mentale handikapp, og var avhengig av hjelp hele sitt liv. Kunstneren har hatt en utfordrende oppgave med å fremstille kongen både i idealisert og naturtro form. Ifølge en datering på bildet, er kongen 20 år gammel under portretteringen. Det er her første gang han ses avbildet i militært utstyr; bildets krigslignende referanser viser til de stendige krigene med Ludvig XIV og Frankrike. Rustningens symboler trekker linjer til Philip II og den rustning han anvendte i Slaget ved Saint-Quentin i 1557. Røntgenundersøkelser har vist at under de nåværende lag av maling finnes et portrett av kongen som 10 år gammel.

Samlinger

Antallet kongelige kunstnere steg under Carlos styre, og han kunne bryste seg av å være i besittelse av en av de fineste samlinger i Europa. «Carlos II i rustning» befant seg opprinnelig i et mottagelsesrom på El Escorial, men henger i dag i Madrids Pradomuseum.
Beggarstaffs

Partnerskap

William Nicholson møtte sin fremtidige kone Mabel "Prydie" Pryde i 1888 eller 1889 på Hubert Herkomer's kunstskole i Bushey, Herts, der begge var studenter. Han møtte hennes eldste bror, James, som også var en kunstner på omtrent samme tid. I 1893 rømte  Nicholson og Prydie og ble i all hemmelighet gift i Ruislip 25. april. De reiste for å bo i det som hadde vært en pub, Eight Bells i Denham, Buckinghamshire. James Pryde besøkte dem like etter, og bodde der i nesten to år. Andre besøkende til huset omfattet  skuespilleren Edward Gordon Craig og hans kone, som også nylig hadde rømt og bodde i en hytte i Uxbridge leiet fra Craig's mor, den berømte skuespillerinnen Ellen Terry. I løpet av sommeren 1894 var Craig klar til å dra på tur med W. S. Hardy's Shakespeare Company  for, som han å spille, blant annet rôles, som Hamlet. Den delen var viktig for ham, og han spurte Pryde og Nicholson om å tegne og produsere en plakat for å aktivere publikum. Det ble deres første samarbeid.
Den opprinnelige plakaten ble gjort dels som collage, hår og klær fra Craig som Hamlet limt på vanlig sort papir; hel-figur. I den trykte versjonen til å reklamere for stykket ble det brukt t stensil på brunt innpakningspapir-papir av Nicholson, og noen av detaljene lagt til for hånd. Den opprinnelige plakaten er forsvunnet, men den er gjengitt i fire publikasjoner: i magasinet Art januar 1885 i La Plume oktober 1895,i  Pctoral Posters. En annen versjon 
av plakaten, signert, men uten "Hardy" , kan ha blitt produsert for salg til samlere. Et eksempel finnes  i Museum of Modern Art i New York. Denne versjonen ble trykt i faksimile i 1898 i Paris ved Imprimerie Chaix, gjengitt i  Les Maîtres de l'Affiche.
Siste versjon av Hamlet-plakaten er signert for  hånd, "J. W. Beggarstaff Denham Uxbridge". I henhold til Nicholson, Beggarstaff-pseudonymet ble valgt etter av Pryde som «kom over det en dag i en gammel stall, på en sekk med fôr»; Pryde ga en lignende, men litt annerledes, forklaring.
På omtrent samme tid tegnet Beggarstaffs  og trykte en plakat som viser Craig i en annen av hans ledende rôles på den samme turen med Hardy-selskapet, som Charles Surface i Sheridan's School  for Scanals. Den var også sannsynligvis stensillert på brunt papir. Den har ikke overlevd, men er av  Craig beskrevet som «helt fantastisk».
Hamlet-plakaten ble vist på 0 International  Artistic Pictoral Poste Exhibition på Royal Aquarium i Westminster i November 1894.
Trichoncus hackmani

Utseende

Trichoncus hackmani er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Alma Cogan

Bakgrunn

Cogan var av russisk-rumensk jødisk avstamning. Farens slekt, opprinnelig med etternavnet Kogin, ankom Storbritannia fra Russland, men morens familie var flyktninger fra Romania. Foreldrene, Mark og Fay Cohen, hadde en annen datter, skuespillerinnen Sandra Caron, som skulle spille «Mumsey» i The Crystal Maze, og en sønn, Ivor Cogan. Marks arbeid medførte mye flytting. Et av Almas tidlige hjem var over hans undertøysforretning i Worthing i Sussex.
Til tross for at hun var jødisk gikk hun på St Joseph's Convent School i Reading. Hennes far var sanger, men det var moren som hadde forhåpningene om at begge døtre skulle gå inn i show business (hun hadde navngitt Alma etter stumfilmstjernen Alma Taylor).

Sangerinne

Hun begynte som vokalist i et orkester allerede som femtenåring og opptrådte så på varietéer før hun kom til London, der hun var med i koret i musikalen High Button Shoes. I 1952 ble hun kjent som vokalist og var blant Englands største plateartister i perioden 1955-1960.
Cogans første innspilling var «Red Silken Stockings», men hennes første utgivelse var singelen «To Be Worthy Of You» / «Would You» som ble spilt inn på hennes 20-årsdag i 1952. I 1953 spilte Cogan inn «If I Had A Golden Umbrella» og hun begynte å le. Hun brukte latteren også på senere innspillinger, og ble av den grunn senere kjent som «The girl with the giggle in her voice». Cogans første LP («I Love to Sing») ble utgitt i 1958.
Til hennes største internasjonale suksesser var låter som «Tell Him» (1963), «Tennessee Waltz» (1964) og «The Birds And The Bees» (1965). I England var hun imidlertid som mest populær i slutten av 1950-tallet og i begynnelsen av 1960-tallet. Ovennevnte titler ble aldri de helt store hits i Storbritannia, men desto større i Sverige og Danmark.
I England ble hun kjent for låter som «Willie Can», «Why Do Fools Fall in Love», «Sugartime», «Just Couldn't Resist Her With Her Pocket Transistor» og låten «Dreamboat»', som ble listetopp i 1955. Til tross for manglende listesuksesser som plateartist i England i 1960-årene var hun fortsatt populær sceneartist i sitt hjemland, med både egne opptredener og som musikalartist i musikalen Oliver.
Cogan hadde også et repertoar av ballader og var en populær sceneartist. Det er blitt utgitt flere cd-bokser med hennes repertoar. Cogans balladerepertoar skulle lenge spilles hyppig på radio på BBCs kanal 2, fremst i programmet David Jacobs Collection.
Til tross for alvorlig sykdom opptrådte hun inn til det siste. Under en turné i Sverige i 1966 besvimte hun og avbrøt en PR-turné for platen «Hello Baby» som var blitt innspilt eksklusivt for Sverige. Hun ble brakt hjem og havnet på sykehus i London. Da hadde hun vært syk i lengre tid. 
Hun døde på London Hospital bare 34 år gammel.
Pater est-regelen

Pater est-regelen (fra latin «far er», egentlig kort for pater est quem nuptiae demonstrant, «den er far som ekteskapet viser») er regelen om at en fødende kvinnes ektemann antas å være far til barn født i ekteskap, med mindre han selv, moren, barnet eller tredjemann får fastslått ved dom eller troverdig erklæring at en annen er far.
Pater est-regelen har et klart biologisk utgangspunkt, ettersom regelen om at morens ektemann skal anses som barnets far hviler på den betraktning at dette i det overveiende antall tilfeller stemmer med det biologiske forhold.
Pater est-regelen er lagt til grunn i norsk rett, jf. Barneloven § 3: Som far til barnet skal reknast den mannen som mora er gift med ved fødselen.
Ettersom det dreier seg om en rettsformodning, det vil si at en bevisførsel f.eks. ved DNA-sammenligninger, kan føre til annen innsikt, er det opp gjennom tidene og i forskjellige land gitt nærmere bestemmelser for å presisere yttergrensene for formodningens rettsgyldighet. Det kan for eksempel dreie seg om når et ekteskap ble inngått eller opphørte i forhold til det nimåneders svangerskap.
Jomsvikingene

Jomsvikingene var en gruppe vikinger som levde på 900- og 1000-tallet. Ifølge Jomsvikingenes saga, Olav Tryggvassons saga i Heimskringla, holdt de til i Jomsborg som lå ved kysten av dagens Tyskland eller Polen. Den eksakte beliggenheten er omdiskutert, men en mulig plassering er ved byen Wolin i det nåværende Polen.
Det er også usikkert hvem som grunnla Jomsborg. Noen kilder hevder at befestningen ble grunnlagt av Harald Blåtann mens andre kilder sier den ble grunnlagt av Palnatoke.
Jomsvikingenes saga forteller at i 986 angrep Jomsvikingene Håkon jarl hvor de ble nedkjempet ved slaget i Hjørungavåg. Jomsvikingene deltok også i slaget ved Svolder i år 1000.
I 1043 gjorde Magnus den gode slutt på Jomsvikingene. Han angrep da Jomsborg, ødela befestningen og drepte de overlevende.
NM i bandy 1989

Det 72. Norgesmesterskapet i bandy – 1989
Skeid vant seriemesterskapet. Skeid, Stabæk, Solberg, Drafn, Ready, Sarpsborg, Røa og Mjøndalen gikk til kvartfinale.
Toni Morrison

Bakgrunn

Morrison ble født Chloe Ardelia Wofford og vokste opp i Lorain i Ohio som det nest eldste av fire søsken. Hun studerte humaniora, blant annet latin, ved Howard University i Washington DC, et «svart universitet», og endret på den tiden sitt fornavn til Toni, etter å ha antatt tilnavnet (fermingsnavnet) Anthony da hun ble katolikk. 
I 1955 tok hun mastergrad i engelsk ved Cornell University. Hovedoppgaven skrev hun om selvmord i verker av William Faulkner og Virginia Woolf.
Fra 1955 til 1957 underviste hun i engelsk litteratur ved Texas Southern University i Houston, og vendte i 1957 tilbake til Howard University, nå som dosent.

Forfatter

Hun giftet seg med jamaicaneren Harold Morrison, fikk to barn med ham og begynte å arbeide som forlagsredaktør i Random House. Hennes første roman, De blåeste øyne, handler om en pike som vokser opp besatt av idéen at livet skulle være bedre om hun bare hadde blå øyne.
Morrison skrev en rekke romaner med skildringer av den svarte befolkningens liv i USA. I tillegg til forfattergjerningen var hun også foreleser, kritiker og forlagsredaktør med afroamerikansk litteratur som spesialitet. 
Hun har sagt at «Midtvesten går igjen i alt jeg skriver. Uansett hva jeg skriver, så begynner jeg der.»
Hennes roman Elskede fra 1987 ble i 1998 filmatisert med Oprah Winfrey i hovedrollen.
Morrison ble i 2012 tildelt Presidentens frihetsmedalje.
Stoklands Bilruter

Stoklands Bilruter A/S er et transportselskap på Presteid i Hamarøy som driver som driver gods- og persontrafikk, bilverksted, bensinstasjon og slamtransport. Selskapet hadde konsesjon på rutebusskjøring i Hamarøy og deler av Tysfjord kommuner frem til mars 2008. Selskapet disponerer fire busser som benyttes til turkjøring, seks godsbiler og syv septikbiler (per 2014). Selskapet har 32 ansatte.
Stoklands Bilruter ble startet av Ludvig Stokland, som i 1924 startet skysstrafikk med en T-Ford. Et par år senere startet han rutebildrift mellom Presteid og Skutvik, og Hamsund og Buvåg. I 1935 kjøpte han sin første offentlige buss. Bedriften ble omdannet til aksjeselskap i 1959. I 1986 hadde Stoklands Bilruter 29 kjøretøy. Året etter ble selskapet kjøpt av Saltens Bilruter, og er i dag et heleid datterselskap av Saltens Bilruter.
Nationwide Children's Hospital Championship

Nationwide Children's Hospital Championship er en golfturnering på Korn Ferry-touren som ble arrangert for første gang i 2007 på Ohio State University Golf Club i Upper Arlington i Ohio. De seks første årene var turneringen unik ved å invitere de beste collegegolferne, men siden 2013 har turneringen vært en del av Korn Ferry Tour Finals; hvor de 75 beste på pengelisten i Korn Ferry-touren og spillerne på 126.-200.-plass i FedEx-cupen utgjør startfeltet.
Odd Sannes

Familie

Odd Sannes var sønn av Ole Sannes og Gunda Sannes. Han var gift med Kari Eriksen Sannes, sammen fikk de to barn, Kirsten (født 1952) og Ola Aleksander (født 1957).